Ο **Λαρισαϊκός** ή **Αθλητικός Ποδοσφαιρικός Όμιλος Λάρισας "Λαρισαϊκός"** όπως ήταν η πλήρης ονομασία του, ήταν ποδοσφαιρικός σύλλογος από την πόλη της **Λάρισας** , που ιδρύθηκε το 1930. Συμμετείχε στις πρώτες διοργανώσεις της Ε.Π.Σ. Θεσσαλίας τη δεκαετία του 30, της Ε.Π.Σ. Λάρισας από το 1960 αλλά και της Β' Εθνικής από το 1959-60 έως 1963-64 και το 1964 συγχωνεύεται και διαλύεται, συμμετέχοντας στη δημιουργία της ΑΕΛ.

Ιστορία
-------

Ο Λαρισαϊκός ιδρύθηκε στα 1930, από τον Αχιλλέα Καρανάσιο και προήλθε από μια συνοικιακή ομάδα των Σουφλαρίων (σημερινή συνοικία Αγίων Σαράντα) «Αθηνά». Συμμετείχε στα πρωταθλήματα της ΕΠΣ Θεσσαλίας μεταπολεμικά πρωτοεμφανίστηκε όμως την περίοδο 1932-33 στο «Κύπελλο Πόλεων» της ΕΠΣΘ, με έδρα το Στάδιο Αλκαζάρ.

Ήταν πρωταθλήτρια του ομίλου Λάρισας στο τελευταίο πρωτάθλημα πριν την απόσχιση των ομάδων της Λάρισας από την ΕΠΣ Θεσσαλίας το 1960 και έτσι συμμετείχε και στην πρώτη διοργάνωση της Β' Εθνικής το 1959-60, αλλά και πρωταθλήτρια του πρώτου πρωταθλήματος της ΕΠΣ Λάρισας το 1960-61 συμμετέχοντας εκ νέου στη Β' Εθνική εκείνης της χρονιάς.Το 1961-62 κερδίζει την πρώτη θέση στον ομιλό της , εξασφαλίζοντας θέση στη μόνιμη, πια, Β' Εθνική της επόμενης περιόδου , αλλά δεν καταφέρνει να κερδίσει και την άνοδο στην Α' Εθνική στους αγώνες κατάταξης μεταξύ των νικητών των ομίλων που ακολούθησαν.
Το 1963-64 υποβιβάζεται τελικά από την Β' Εθνική και θα επέστρεφε στα τοπικά πρωταθλήματα, αλλά ακολουθεί η συγχώνευση των ομάδων της Λάρισας για τη δημιουργία της ΑΕΛ και ο Λαρισαϊκός παύει να υφίσταται.

Στα πεντε χρόνια που αγωνίστηκε σε Β' Εθνική αντιμετώπισε ιστορικούς αντιπαλους όπως Νίκη Βόλου, Φωστήρας, Α.Ο. Αιγάλεω, Ολυμπιακός Βόλου, Εδεσσαϊκός, Γ.Α.Σ. Βέροια, και Φ.Α.Σ. Νάουσα.

### Διαχρονική Πορεία στη Β΄ Εθνική

|  |  |
| --- | --- |
| 1959-60 | Β' Εθνική , 7ος στον Κεντρικό Όμιλο |
| 1960-61 | Β' Εθνική , 8ος στον Κεντρικό Όμιλο |
| 1961-62 | Β' Εθνική , 1ος στον Ε' Όμιλο , 5ος στον Βόρειο Όμιλο Τελικής Φάσης |
| 1962-63 | Β' Εθνική , 7ος στον Δ' Όμιλο |
| 1963-64 | Β' Εθνική , 13ος στον Δ' Όμιλο |

### 1964: Η Ίδρυση της ΑΕΛ

Το Μάιο/Ιούνιο του 1964,συμμετέχοντας στη δημιουργία της Α.Ε. Λάρισα (Άρης Λάρισας, Γ.Σ. Ηρακλής Λάρισας, Τοξότης Λάρισας), αφού παραχώρησε ένα σημαντικό αριθμό παικτών στην καινούρια ομάδα της πόλης συγχωνεύτηκε τελικά με μια άλλη ομάδα της Λάρισας, τον **Πελασγικό** δημιουργώντας τη σύγχρονη Πελασγιώτιδα, σύλλογο που υφίσταται μέχρι σήμερα με τμήματα ποδοσφαίρου καλαθοσφαίρισης και πετοσφαίρισης .

### Συννεφιασμένη Κυριακή

Ο Λαρισαϊκός είναι η ομάδα για την οποία γράφτηκε απο τον Λαρισαίο Αλέκο Γκούβερη κατά την δική του εκδοχή, το τραγουδι «Συννεφιασμένη Κυριακή». Eμπνεύστηκε τους στίχους από μια ήττα της αγαπημένης του ομάδας, του Λαρισαϊκού, κάποια συννεφιασμένη Κυριακή του 1947, στο μαγαζί «Άσπρα Πουλιά». Σε ψηφοφορία του περιοδικού Δίφωνο τον Μάιο του 1999, ψηφίστηκε ως το καλύτερο ελληνικό τραγούδι του 20ού αιώνα.

Σύγχρονη εποχή: Α.Ο. Λαρισαϊκός
-------------------------------

Τη δεκαετία του 70 ιδρύθηκε ξανά σύλλογος με το όνομα ***Α.Ο. Λαρισαϊκός*** με έτος "επανίδρυσης" , όπως αναφέρει στο έμβλημά του, το 1976 που συμμετέχει μέχρι σήμερα στα πρωταθλήματα της Ε.Π.Σ. Λάρισας. Έχει μία παρουσία στην Εθνική ερασιτεχνική κατηγορία την περίοδο 1984-85 κερδιζοντας την άνοδο σε μπαράζ με τον Τοξότη Λάρισας  του Βασίλη Καραπιάλη παρουσία χιλιάδων θεατων στο Αλκαζάρ τον Μάιο του 1984.  
Μετά από μια σεζόν στη Δ' Εθνικη επέστρεψε στο τοπικό πρωτάθλημα Λάρισας όπου έμεινε τα επόμενα χρόνια και εν συνεχεία υποβιβάστηκε από την Α' ΕΠΣΛ. Τις περιόδους  1996-97 και 1997-98 αγωνίστηκε στη Β' ΕΠΣΛ με στόχο την άνοδο και με αντιπάλους όπως οι Άρης Λάρισας, ΑΟ Ίκαρος Νεάπολης, ΑΠΟ Χαραυγή,  Αμπελωνιακός, Δωτιέας Αγιάς, Οικονόμος Τσαριτσάνης, AO Διογένης, ΣΦΑΝ Κίσσαβος, AO Θύελλα Λάρισας,  Μαχητής Τερψιθέας, Πελασγιώτιδα, Πηνειός, ΓΣ Αναγέννηση Φαρσάλων. To 2009-10 ο Λαρισαϊκός του επί σειρά ετών προέδρου Τάκη Δημητσά τελικά επέστρεψε στην Α' ΕΠΣΛ, ενω στην αρχη της σεζόν είχε φτάσει μέχρι τον τελικό του ιστορικού τουρνουά *Κουκουλιτσιος-Μουσιαρης*. Το ρόστερ της σεζόν 2009-10 αποτελούνταν από τους ποδοσφαιριστές: Κύρκος (τερματοφύλακας), Κωνσταντάς, Π.Γκέκας, Σέντζας, Ε.Κουτσιμάνης, Κυρίτσης, Θ.Δάσσιος, Γκόγκας, Τοπαλίδης, Φουσίκας, Δ.Τατίας, Κουκουφίκης, Φουσίκας, Σελήνης, Βασιλείου, Κόκκινος, Νταής, Βάσσος, Κωνσταντάς, Κυρίτσης, Καρέλιας, I.Σχοινάς, Μόσιαλος, Χαϊδούλης, Μάρκου, Παγκράτης, Κίτσας.

Τη δεκαετία του '70 και του '80 ανέδειξε παίκτες όπως ο τερματοφύλακας Γιώργος Πλίτσης, και o επιθετικός Γιώργος Λιάπης.  
Τη σεζόν 2023-24 αγωνίζεται στο πρωτάθλημα της B' Ε.Π.Σ. Λάρισας με προπονητή τον Θοδωρή Γεωργούλα. Έδρα είναι το Δημοτικό γήπεδο του Βιολογικου στη Νέα Σμύρνη.

### Αξιόλογοι πρόεδροι

* Τάκης Δημητσάς
* Χρήστος Γάτος
* Γιώργος Κοσμίδης
* Μιχάλης Κόκκινος

### Αξιόλογοι προπονητές

* Φεραίος Γιαννακός

### Αξιόλογοι ποδοσφαιριστές

* Γιώργος Πλίτσης
* Γιώργος Λιάπης
* Παναγιώτης Φουσίκας
* Θοδωρής Γεωργούλας
* Θωμάς Δάσσιος

Παραπομπές
----------

1. ↑  eleftheria.gr ΕΠΣΛ: 50 χρόνια ζωής
2. ↑  Βάσος Καλογιάννης ,Εφημερίδα Ελευθερία Λάρισας , 18/11/1964 έως 17/1/1965
3. ↑  «Η Β Κατηγορία της Ε.Π.Σ.Θ.». toxotisvolou.ucoz.com. 27 Δεκεμβρίου 2015.
4. ↑  «Η Ε.Π.Σ.Θ. στα σπάργανα(ΙV): Το Κύπελλο Πόλεων».». toxotisvolou.ucoz.com. 25 Απριλίου 2015.
5. ↑  eleftheria.gr Η Λάρισα μαθαίνει… μπάλα
6. ↑  «Ιστορική Διαδρομή» Ιστοσελίδα συλλόγου Α.Ο. Πελασγιώτις
7. ↑  Πώς το ποδόσφαιρο «καταφέρνει» και εμπλέκεται σε μια ακόμη πολύκροτη υπόθεση - newsbeast.gr
8. ↑  «Ένας αιώνας ελληνική μουσική». *Δίφωνο*. Μάιος 1999.
9. ↑  ΟΙ «ΠΡΑΣΙΝΟΙ» ΕΠΕΣΤΡΕΨΑΝ ΜΕ ΣΤΟΧΟ ΝΑ ΚΑΘΙΕΡΩΘΟΥΝ ΣΤΗ ΜΕΓΑΛΗ ΤΟΠΙΚΗ ΚΑΤΗΓΟΡΙΑ - www.eleftheria.gr
10. ↑  Ο Λαρισαϊκός «χτίζει» κάτι καλό για το αύριο… - Larisa Goal
11. ↑  Σάκης Γκουρνέλης. «O "Mr Goal" τρομοκρατούσε… τις άμυνες!!!». larisagoal.gr.
12. ↑  «Γιώργος Λιάπης και Θοδωρής Εμμανουήλ συγκαταλέγονται στους μεγαλύτερους «κανονιέρηδες» που πέρασαν από το ερασιτεχνικό στερέωμα». .
13. ↑  Λιάπης ο νέος προπονητής στη Μεταμόρφωση -soccerlive.gr
14. ↑  Φουσίκας: Ο "Killer" με το αγγελικό πρόσωπο
15. ↑  «"Αδέρφια που έκαναν θραύση στα γήπεδα της Λάρισας!». formedia.gr. .

Πηγές
-----

* Κολτσίδας, Βαγγέλης (2018). *ΤΟ ΕΡΑΣΙΤΕΧΝΙΚΟ ΠΟΔΟΣΦΑΙΡΟ ΣΤΟ ΝΟΜΟ ΛΑΡΙΣΑΣ* (PDF). σελ. 83. Αρχειοθετήθηκε από το πρωτότυπο (PDF) στις 12 Νοεμβρίου 2022. Ανακτήθηκε στις 13 Οκτωβρίου 2020.
* Μιχούλης, Τάκης (2022). *Το σαλόνι των αναμνήσεων, Εκδοση 2022*.